Taxibestuurder sterf in botsingArgieffoto ŉ Taxibestuurder is dood en ŉ ander man ernstig beseer nadat die taxi en ŉ voertuig Donderdagaand naby Magaliesberg gebots het. “Die ongeluk het op die R24 plaasgevind,” het Santi Steinmann, ŉ woordvoerder van Netcare 911, gesê. Die voertuie het mekaar reg van voor getref. “Die bestuurder van die voertuig het ernstige beserings opgedoen. Hy is op die toneel gestabiliseer en na ŉ nabygeleë hospitaal geneem vir verdere behandeling,” het Steinmann gesê. Die taxibestuurder was in die wrak vasgekeer en moes met meganiese kake uitgesny word. “Die bestuurder het veelvoudige kritieke beserings opgedoen en is op die toneel dood verklaar.”